Όπως αναμεταδίδει η Deutsche Welle, σε πρωτοσέλιδο σχόλιο με τίτλο «Τα όρια και τα σύνορα της Ελλάδας», η FAZ υποστηρίζει πως η απόφαση του Eurogroup της 21ης Ιουνίου για την επιμήκυνση της αποπληρωμής των πιστώσεων προς την Ελλάδα για μια δεκαετία, αποτελεί ουσιαστικά την επιβολή τέταρτου μνημονίου.

Παράλληλα, επισημαίνεται ότι η Ελλάδα θα οδηγηθεί αναπόφευκτα και σε πέμπτο μνημόνιο, ενώ αναφέρει πως παρά τα επιχειρήματα για την έξοδο της Ελλάδας από την Ευρωζώνη, υπάρχουν και πολλά πολιτικά επιχειρήματα που θέλουν την Ελλάδα ως σημαντικό κράτος – μέλος, λόγω της διαχείρισης των προσφυγικών και μεταναστευτικών ροών.

«Στο τέλος αυτού του τέταρτου ανεπίσημου προγράμματος θα ακολουθήσει αναπόφευκτα και πέμπτο: είτε υπό τη μορφή επιπλέον επιμήκυνσης, είτε υπό τη μορφή ενός κουρέματος. Αυτό είναι το τίμημα που θα καταβάλουν οι φορολογούμενοι στην Ευρωζώνη για την κρατήσουν την Ελλάδα στο ευρώ. Υπάρχουν πολλά επιχειρήματα κατά της παραμονής της Ελλάδας στο ευρώ με τη βοήθεια δισεκατομμυρίων. Όποιος όμως δεν διαμορφώνει εικόνα για τον κόσμο που τον περιβάλλει μέσα από ταμπέλες excel και αναλύσεις βιωσιμότητας του χρέους διαπιστώνει ότι υπάρχουν παράλληλα πλήθος πολιτικά επιχειρήματα υπέρ του να μην αφεθεί στην τύχη της αυτή η χώρα στα εξωτερικά σύνορα της ΕΕ».